27.2.2008
Oikeusministeriö

VALTIOVARAINMINISTERIÖ	LAUSUNTO	VM 6/05/2008 Budjettiosasto
Oikeusministeriö
Z a' 02. 21t8

a.a a.. ~ !
A'P U
Lausuntopyyntönne 9.1.2008, OM 22/41/2007
KÄRÄJÄOIKEUKSIEN KOKOONPANOSÄÄNNÖSTEN UUDISTAMINEN (TYÖRYHMÄ-MIETINTÖ 2007:19)
Oikeusministeriö on pyytänyt valtiovarainministeriöltä lausuntoa edellä mainitusta työryhmämietinnöstä. Ministeriön budjettiosasto toteaa ministeriön lausuntona seuraavan.

Valtiovarainministeriö toteaa, että työryhmän toimeksianto selvittää mahdollisuuksia lautamiesjärjestelmän käyttöalan supistamiseen perustuu hallitusohjelmassa olevaan lausumaan, jonka mukaan lautamiesjärjestelmästä luovutaan muissa kuin vakavissa rikosasioissa ja säästyneet varat käytetään pahiten ruuhkautuneiden käräjäoikeuksien vahvistamiseen. Työryhmän ehdotukset käräjäoikeuksien kokoonpanosäännösten uudistamiseksi ovat osa käräjäoikeuksien rakenneuudistusta, jonka keskeisenä tavoitteena on kohdentaa voimavarat käräjäoikeuksien ydintehtäviin.

Valtiovarainministeriö toteaa, että lautamiesjärjestelmän käyttöalan supistamisessa on olennaista rutiiniluonteisten rikos- ja riita-asioiden käsittelyn tehostaminen. Nykyisin lautamieskokoonpanossa käsitellään runsaasti oikeus- ja tosiasiakysymysten osalta selviä ja rangaistuskäytännöltään vakiintuneita rikosasioita sekä suurta määrää rutiiniluonteisia riita-asioita. Tämä kehitys sekä tuomioistuinlaitokselle asetettavien tehokkuus- ja tuottavuus-vaatimusten ottaminen huomioon puoltavat selkeästi lautamiesjärjestelmän käyttöalan supistamista.

Työryhmän ehdotusten mukaan lautamiesjärjestelmän käyttöalaa supistettaisiin sekä rikos- että riita-asioiden käsittelyssä. Nykyisin rikosasioissa toimivaltaisen yhden virkatuomarin ja kolmen lautamiehen kokoonpanon vaihtoehdoksi esitetään kolmen virkatuomarin kokoonpanoa, joka voisi käsitellä kaikkia sellaisia rikosasioita, joissa kokoonpanoa olisi pidettävä perusteltuna asian laadun tai muun erityisen syyn takia. Yhden tuomarin kokoonpanon toimivaltaa ehdotetaan laajennettavaksi lievien rikosasioiden käsittelyyn. Lautamiehet eivät enää osallistuisi riita-asioiden käsittelyyn. Riita-asiat käsiteltäisiin yhden tai kolmen tuomarin kokoonpanossa.
VALTIOVARAINMINISTERIÖ	PL 28 00023 VALTIONEUVOSTO	Puh. (09) 16001	
valtiovarainministerio@vm.fi	http://www.vm.fi	Y-tunnus 0245439-9	

Hannu Mäkinen

Lainsäädäntöneuvos

2 (2)
Valtiovarainministeriö kannattaa työryhmän ehdotuksia käräjäoikeuksien kokoonpanosäännösten uudistamisesta. Ministeriö viittaa työryhmän esittämään arvioon siitä, että ehdotettujen uudistusten toteutuminen vähentäisi lautamieskokoonpanossa käsiteltävien asioiden kokonaismäärää kolmannekseen eli noin 10 000 asiaan vuodessa. Tämä merkitsisi vuoden 2006 menotasolla 6,1 miljoonan euron lautamiesmenojen vähenemistä noin 16 prosentilla.

Valtiovarainministeriö toteaa, että käräjäoikeuksien kokoonpanosäännösten uudistamisessa työryhmän ehdotusten mukaisesti on olennaista ottaa huomioon käräjäoikeuksien rakenneuudistukseen ja niiden tulevaan toimintaan vaikuttavat kehittämishankkeet. Tämä on tärkeää ehdotusten toteuttamisella saavutettavien säästöjen kohdentamiseksi käräjäoikeuksien ydintehtäviin ja todellisten tuottavuushyötyj en saavuttamiseksi.

Valtiovarainministeriö pitää perusteltuna työryhmän ehdotusten toteuttamista viivytyksittä osana hallitusohjelman mukaista käräjäoikeuksien toiminnan kehittämistä.
Osastopäällikkö, budjettipäällikkö

TIEDOKSI: VM/Valtiosihteeri kansliapäällikkönä Sailas, VM/BO/Sovala, Majanen, Tikkanen